钦定古今图书集成/明伦汇编/官常典/第786卷 > 崔立
## 钦定古今图书集成/明伦汇编/官常典/第786卷 > 崔立

按《宋史》本传：“立字本之，开封鄢陵人。祖周度，仕周为

险，迺率众钱佣舟载归。知州姜从革论如率敛法，当
斩三人。立曰：‘此非私己，罪杖尔’。从革初不听，卒论奏，
诏如立议，真宗记之，特改大理寺丞，知安丰县。大水”
坏《期斯》塘，立躬督缮治，逾月而成。进殿中丞，历通判
广州、许州。会滑州塞决河，调民出刍楗，命立提举受
纳。立计其用有馀，而下户未输者尚二百万，悉奏弛
之。知江阴军，属县有利港，久废，立教民濬治，既成，溉
田数千顷，及开横河六十里，通漕运。累迁太常少卿，
历知棣、汉、相、潞、兖、郓、泾七州。兖州岁大饥，募富人出
谷十万馀石振饥者，所全活者甚众。立性淳谨，尤喜
论事。大中祥符间，帝既封禅，士大夫争奏上符瑞，献
赞颂，立独言：“水发徐州，旱连江、淮，无为烈风，金陵火，
天所以警骄惰，戒淫泆也。区区符瑞，尚何足为治道
言哉？”前后上四十馀事。以右谏议大夫知耀州，改知
濠州，迁给事中。告老，进尚书工部侍郎，致仕，卒。识韩
琦于布衣，以女妻之，人尝服其鉴云。